armvectores/hy_wikipedia_2023 huggingface dataset:
Ռանդովտալ

Ռանդովտալ  (գերմ.՝ Randowtal), կոմունա Գերմանիայի Բրանդենբուրգ հողատարածքում։
Գտնվում է Ուկերմարկ շրջանի կազմում։ Բնակչությունը կազմում է 1045 մարդ (ըստ 2010 թվականի դեկտեմբերի 31-ի)։ Տարածքը կազմում է 63,71 կմ²։ Փոստային ինդեքս՝ 12 0 72 458։


== Արտաքին հղումներ ==
Պաշտոնական էջ


== Ծանոթագրություններ ==
(6754) Բուրդենկո

(6754) Բուրդենկո (անգլ.՝ Burdenko), աստերոիդ աստերոիդների հիմնական գոտում։ Հայտնաբերվել է 1976 թվականի հոկտեմբերի 28-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,441295 ա. մ., առավելագույնը մոտենում է 1,9916 ա. մ. հեռավորության վրա և հեռանում 2,891 ա. մ.։ Արեգակի շուրջ մեկ ամբողջական պտույտ է կատարում 1393,25 երկրային օրվա ընթացքում, իր ուղեծրով շարժվելով միջինում 0,258389 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6754) Բուրդենկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շիդան

Շիդան, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հյուսիս-հարավ (հեռուստասերիալ)

Հյուսիս- հարավ (թուրքերեն՝ Kuzey Güney), թուրքական հեռուստասերիալ, որը ցուցադրվել է Kanal D հեռուստաալիքով։ Հեռուստասերիալի սցենարիստներն են Էջե Յորենչը և Մելեք Գենչօղլուն։ Գլխավոր դերերում հանդես են գալիս Քըվանչ Թաթլըթուղը և Բուղրա Գյուլսոյը։ Քըվանչը հանդես է գալիս Քուզեյի դերում (հյուսիս), ով ստամբուլցի խոհարարի որդի է։ Նոր է ազատվել կալանավորումից։ Բուղրան հանդես է գալիս Գյունեյի դերում (հարավ)։ Նրա կատարած հանցագործության համար կալանավորել են նրա եղբորը՝ Քուզեյին։
Հեռուստասերիալը արտադրվել է Ay Yapım պրոդյուսերական ընկերության կողմից և ցուցադրվել է Kanal D-ով: Համարվում է Թուրքիայի ամենառեյտինգային հեռուստասերիալներից մեկը։ Հեռուստասերիալի առաջին սերիան ցուցադրվել է 2011 թվականի սեպտեմբերի 7-ին։ Վերջին սերիան ցուցադրվել է 2013 թվականի հունիսի 26-ին։ Ընդհանուր առմամբ հեռուստասերիալը բաղկացած է եղել 80 սերիաներից։ Ցուցադրվել է աշխարհի 56 երկրներում։


== Սցենար ==
Սա պատմություն է երկու եղբայրների մասին, ովքեր սիրում են միևնույն կնոջը։ Քուզեյը համարձակ է, անվախ և բռնկուն։ Գյունեյը ավագ եղբոր հակապատկերն է։ Նա ունի հանգիստ բնավորություն, համբերատար է, չի գործում, առանց մտածելու։ Միակ նմանությունը, որ ունեն եղբայրները սերն է Ջեմրեյի նկատմամբ։ Ջեմրեն նոր է տեղափոխվել թաղամաս։ Քուզեյը սիրահարվում է Ջեմրեյի վրա, սակայն չգիտի, որ Ջեմրեն և Գյունեյը սիրում եմ միմյանց։ Նրանց միասին տեսնելուց հետո, Քուզեյը թևաթափ է լինում։ Երկու եղբայրները մեքենայի տակ են գցում անցորդի։ Չնայած որ Գյունեյն է լինում ավտոմեքենայի ղեկին, Քուզեյը մեղքը վերցնում է իր վրա։ Քուզեյին դատապարտում են չորս տարվա ազատազրկման։
Հեռուստասերիալը սկսվում է այն պահից, երբ Քուզեյը դուրս է գալիս բանտից։ Շատ շուտով նա հասկանում է, որ ոչինչ առաջվանը չէ։


== Ծանոթագրություններ ==
Դուբրովկա (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ԴուբրովկաԴուբրովկա (ռուս.՝ Дубровка), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերգա (այլ կիրառումներ)

Սերգա, կարող է վերաբերել՝

Սերգա - գետ Ռուսաստանում, Յոմբայի վտակը
Սերգա - գյուղ Ռուսաստանի Պերմի երկրամասի Կունգուրի շրջանի կազմում
Իռլանդիայի բոլորակ աշտարակներ

Իռլանդիայի բոլորակ աշտարակներ, քարե աշտարակներ, որոնք կառուցվել են վաղ միջնադարում` 9-12-րդ դարերում։ Առավելապես մեծ տարածում են ստացել Իռլանդիայում, երկու աշտարակ կա Շոտլանդիայում, ևս մեկը` Մեն կղզում։


== Կառուցման առանձնահատկություններ և նշանակություն ==
Հստակ հայտնի չէ, թե ինչի համար են նախատեսված եղել աշտարակները։ Համարվում է, որ նրանք կարող էին լինել յուրօրինակ զանգակատներ, որոնք մարդկանց աղոթքի էին կանչում։ Դրա օգտին է վկայում այն հանգամանքը, որ աշտարակները միշտ կառուցվել են եկեղեցիների մոտակայքում։ Կա նաև վարկած, որ դրանք ապաստարաններ են ծառայել թշնամու հարձակումների ժամանակ։
Աշտարակների բարձրությունը 18-30 մ է։ Ամենաբարձր աշտարակը, որն ունի 34 մ բարձրություն, գտնվում է Գոլուեյ կոմսության Կիլմակդու բնակավայրում։ Բոլոր աշտարակների կառուցման եղանակն ու ներքին հարդարանքը գրեթե նույնն է։ Կլոր պատերի ներսում կառուցվում էր ևս մեկը, իսկ դրանց արանքը լցվում էր խճաքարով։ Աշտարակի մուտքերը սովորաբար գտնվել են հիմքի մակարդակից 2-3 մ հեռավորության վրա։ Հավանաբար դա արվել է պաշտպանական նկատառումներով, որպեսզի թշնամիները հեշտությամբ չներթափանցեն աշտարակ։ Աշտարակի ներքին հատվածը բաժանվել է մի քանի մակարդակների, որոնք միանում են փայտե աստիճաններով։
Որոշ աշտարակներ ավարտվում են կոնաձև տանիքներով։ Կա կարծիք, որ մնացած աշտարակները ևս կառուցվել են նույն կերպ, պարզապես տարիների ընթացքում տանիքները փլուզվել են։ Որոշ աշտարակներ միջնադարում ունեցել են ատամնավոր վերջավորություններ, ինչը բնորոշ է եղել ժամանակի ճարտարապետությանը։
Իռլանդիայի տարածքում հաշվում են մոտ 120 բոլորակ աշտարակ։ Նրանց մեծ մասը ժամանակի ընթացքում վերածվել է ավերակների, իսկ գրեթե անփոփոխ պահպանվել է մոտ 20 աշտարակ։


== Իռլանդիայի որոշ աշտարակներ ==

Արդմորի աշտարակ, Ուոթերֆորդ կոմսություն
Դոնահմորի աշտարակ, Տիրոն կոմսուոթյուն
Գլենդալոխի աշտարակ, Ուիքլոու կոմսություն
Կասլդերմոտի աշտարակ, Քիլդեր կոմսություն
Քիլդերի աշտարակ, համանուն կոմսություն
Կիլկենի աշտարակ, համանուն կոմսություն
Կիլալայի աշտարակ, Մեյո կոմսություն
Կիլմակդուի աշտարակ, Գոլուեյ կոմսություն
Կլոնդալկինի աշտարակ, Դուբլինից 10 կմ հեռավորության վրա
Կաշել լեռան աշտարակ, Տիպերերի կոմսություն
Կլոնմակնոյզի վանքի աշտարակ, Օֆալի կոմսություն
Մելիքի աշտարակ, Մեյո կոմսություն
Ռատու վանքի կաշտարակ, Քերի կոմսություն
Ռոսկրիի աշտարակ, Տիպերերի կոմսություն
Տիմահոյի աշտարակ, Լեյիշ կոմսություն
Ֆերտի աշտարակ, Կիլկենի կոմսություն


== Շոտլանդիայի աշտարակներ ==
Բրիչինի աշտարակ, Անգուսի շրջան
Էբերնետի աշտարակ, Պերտ և Կինրոսի շրջան


== Մեն կղզու աշտարակ ==
Աշտարակը գտնվում է Սուրբ Պատրիկի կղզում` Պիլ քաղաքի հարևանությամբ։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
25 բոլորակ աշտարակների լուսանկարներ ու նկարագրություն
Աշտարակների լուսանկարներ Archived 2006-05-14 at the Wayback Machine.
Բոսրայի շրջան

Բոսրայի շրջան (արաբ․՝ ناحية بصرى الشام‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դառաայի գավառի 8 շրջաններից մեկը։
Վարչական կենտրոնն է Բոսրա քաղաքը։ 2004 թվականի մարդահամարի տվյալներով շրջանը ունի 33,839 բնակչություն։ Տարածքը կազմում է 336.16 կմ²։
Ունի 9 գյուղ և ավան

Աբու Կատուլա (արաբ․՝ أبو كاتولة‎‎)
Բոսրա (արաբ․՝ بصرى الشام‎‎)
Ջամրին (արաբ․՝ جمرين‎‎)
Մարաբ (արաբ․՝ معربة‎‎)
Նադա (արաբ․՝ ندى‎‎)
Սամաջ (արաբ․՝  سمج‎‎)
Սամադ (արաբ․՝ صماد‎‎)
Սումմաքիյաթ ալ-Ղարբիյա (արաբ․՝ السماقيات‎‎)
Տիսսիա (արաբ․՝ طيسيا‎‎)


== Ծանոթագրություններ ==
Կապլինցևսկի գյուղական խորհուրդ (Պիրյատինսկի շրջան)

Կապլինցևսկի գյուղական խորհուրդ  (ուկրաիներեն՝ Каплинцівська сільська рада), Ուկրաինայի Պոլտավայի մարզի Պիրյատինսկի շրջանում։
2001 թվականի տվյալներով Կապլինցևսկի գյուղական խորհրդում բնակվում էր 746 մարդ։ Բնակավայրը զբաղեցնում է 51,87 կմ² տարածք։ Բնակչության խտությունը կազմում էր 14,38 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Տիմչենկի (այլ կիրառումներ)

Տիմչենկի, կարող է վերաբերել՝

Տիմչենկի - գյուղ, Ուկրաինայի Խարկովի մարզի Զմիյովի շրջանում
Տիմչենկի - գյուղ, Ուկրաինայի Խարկովի մարզի Պերվոմայսկի շրջանում
Տիմչենկի - գյուղ, Ուկրաինայի Պոլտավայի մարզի Զենկովի շրջանում
Տիմչենկի - գյուղ, Ուկրաինայի Սումիի մարզի Նեդրիգայլովի շրջանում
Հարիս

Հարիս, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Միաֆարկինի գավառակում, Բաթման գետի աջ վտակներից մեկի աջ կողմում, Ֆարկին քաղաքից 12 կմ հարավ, սարանաջի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Լեչկոպ

Լեչկոպ (Լացկուապ, վրաց.` ლეჩქოფი - Լեչքոփի), գյուղ Աբխազիայի Սուխումի շրջանում, Գումիստա գետի ձախ ափին, Սուխումից 8 կմ հյուսիս-արևմուտք։ Գտնվում է ծովի մակարդակից 30 մ բարձրության վրա։


== Բնակչությունը ==
1959 թվականի տվյալներով գյուղն ուներ 1436 բնակիչ, հիմնականում հայեր, աբխազներ, վրացիներ, նաև ռուսներ։ 1989 թվականի հաշվառումների համաձայն, գյուղն ուներ 1079 բնակիչ։
Բնակիչներն զբաղվում են ծխախոտի, ցիտրուսային կուլտուրաների մշակությամբ, բանջարաբուծությամբ, այգեգործությամբ, անասնապահությամբ, մեղվաբուծությամբ և շերամապահությամբ։ Գյուղն ուներ հայկական ութամյա դպրոց։
Լեչկոպը հիմնադրել են Սամսունից, Օրդուից և Տրապիզոնից եկած հայերը` 1889 թվականին։


== Ծանոթագրություններ ==
Թոմ Ուիլկինսոն

Թոմաս Ջեֆրի Ուիլկսոնը (անգլ.՝ Thomas Geoffrey "Tom" Wilkinson, փետրվարի 5, 1948(1948-02-05), Լիդս, Արևմտյան Յորքշիր, Միացյալ Թագավորություն), բրիտանացի դերասան է (թատրոնի և կինոյի)։ Նա արժանացել է «Օսկար», «Էմմի», «Ոսկե գլոբուս» մրցանակաբաշխությունների մրցանակներին։


== Կենսագրություն ==
Թոմ Ուիլկինսոնը ծնվել է Լիդսում՝ քաղաքային ֆերմերների ընտանիքում։ Երբ Թոմը փոքր էր, տնտեսական դժվարությունները ստիպեցին ընտանիքին որոշ ժամանակով տեղափոխվել Կանադա։ Անգլիա վերադառնալուց հետո Թոմն ավարտել է Կենտերբերիի համալսարանը։ Հաճախել է նաև թագավորական ակադեմիա՝ դրամատիկական արվեստների։
1988 թ.-ին նա ամուսնանում է բրիտանական դերասանուհի Դիանա Հարդքասլի հետ, ով Թոմին պարգևում է 2 դուստր՝ Ալիսան և Մոլլին։


== Ֆիլմեր ==
Թոմն առաջին անգամ նկարահանվում է հեռուստասերիալներում և ֆիլմերում 1970–ական թվականներին։ 
Նրան ճանաչում են բերում 1997 թվականին նկարահանված «Օսկար», «Օսկար և Լյուսինդա», «Ուայլդ» ֆիլմերը։ «Մայքլ Կլեյդոն» ֆիլմում կատարած փաստաբանի դերը Թոմին արժանացնում է «Օսկար» և «Ոսկե Գլոբուս» անվանակարգերի։


== Աշխատանք թատրոնում ==
Թոմ Ուիլկինսոնը հանդես է եկել այնպիսի բրիտանական բեմերում, ինչպիսիք են Օքսֆորդի դրամատիկական թատրոնը և Ազգային թատրոնը։


== Ֆիլմագրություն ==
Ոճիր և պատիժ (1979) - Կրտսեր եղբայր
Սախարով (1984)
Աննա Ֆրանկի ապաստանը (1988) - Սիլբերբաուեր
Կին, ում նա սիրում էր (1988) - Էռնեստ Սիմպսոն
Քահանան (1994) - Հայր Մետյու Թոմաս
Մարտին Չելզվիտ (1994) - Սեթ Պեքսնիֆ
Բանականություն և զգայնություն (1995) - Պարոն Դեշվուդ
Սիրահարված Շեքսպիրը (1998) - Հյու Ֆենիմեն
Պիկ Ժամ (1998) - Թոմաս Գրիֆին/Ջանտաո
Հայրենասերը (2000) - Լորդ-գեներալ Չարլզ Կորնուոլիս
Սենյակում (2001) - Մետ Ֆաուլեր
Մարգարտյա ականջօղով աղջիկը (2003) - Փիթեր վան Ռովեն
Եթե միայն (2004) - Տաքսու վարորդ
Կասանդրայի երազանքները (2007) - Գովարդ
Վերաշվարկ (2008) - Ջեյմս Բեյքեր
Ջոն Ադամս (2008) - Բենիամին Ֆրանկլին
Տեսիլք (2010) - Փոլ Էմետ
Քնած շները (2012) - Թոմաս Պենդրյու
Միայնակ անտառապահը (2013) - լեհտեմ Քոուլ
Սելմա (2014) - Լոնդոն Ջոնսոն
Սնոուդեն (2015) - Յուեն Մակասկիլ


== Մրցանակներ և անվանակարգեր ==


=== Մրցանակներ ===
1998 թ. , BAFTA մրցանակաբաշխություն, լավագույն դերասան «Տղամարդկային ստրիպտիզ» ֆիլմի երկրորդական դերում։
2008 թ. , «Էմմի» մրցանակաբաշխություն, լավագույն դերասան «Ջոն Ադամս» ֆիլմի երկրորդական դերում։
2009 թ. , «Ոսկե գլուբուս» մրցանակաբաշխություն, լավագույն դերասան «Ջոն Ադամս» ֆիլմի երկրորդական դերում։


=== Անվանակարգեր ===
1995 թ. , BAFTA մրցանակաբաշխություն, լավագույն դերասան «Մարտին Չելզվիտ» ֆիլմում։
1999 թ. , BAFTA մրցանակաբաշխություն, լավագույն դերասան «Սիրահարված Շեքսպիրը» ֆիլմի երկրորդական դերում։
2002 թ. , «Օսկար» մրցանակաբաշխություն, լավագույն դերասան «Սենյակում» ֆիլմում։
2008 թ. , «Օսկար» մրցանակաբաշխություն, լավագույն դերասան «Մայքլ Կլեյտոն» ֆիլմի երկրորդական դերում։
2008 թ. , «Էմմի» մրցանակաբաշխություն, լավագույն դերասան «Վերահաշվարկ» ֆիլմում։
2009 թ. , «Ոսկե գլոբուս» մրցանակաբաշխություն, լավագույն դերասան «Վերահաշվարկ» ֆիլմում։
2011 թ. , «Էմմի» մրցանակաբաշխություն, լավագույն դերասան «Քլան Քենեդի» ֆիլմի երկրորդական դերում։


== Ծանոթագրություններ ==


== Արտաքին հղումներ ==
Թոմ Ուիլկսոն (անգլ.) Internet Movie Database կայքում
Բարսեղ Կանաչյանի անվան թիվ 17 արվեստի դպրոց

Երևանի Բարսեղ Կանաչյանի անվան արվեստի դպրոց, կրթադաստիարակչական ուսումնական հաստատություն Երևանի Կենտրոն վարչական շրջանում։


== Պատմություն ==
Երևանի Բարսեղ Կանաչյանի անվան արվեստի դպրոցը հիմնադրվել է 1986 թվականին։ Նախապես եղել է երաժշտական դպրոց, ունեցել է դաշնամուրային, լարային, փողային, հարվածային գործիքների բաժիններ։
1991 թվականին դպրոցում կազմավորվել է կամերային նվագախումբ դասատուների մասնակցությամբ (ղեկավար՝ Մերուժան Սիմոնյան, I ջութակ՝ Աշոտ Երիցյան)։ Նվագախումբն անվանի երաժիշտների հետ համերգներով հանդես է եկել տարբեր համերգասրահներում (Սվետլանա Նավասարդյան, Յուրի Հայրապետյան, Մեդեա Աբրահամյան և այլն)։ 1992 թվականին դպրոցը համերգներով հանդես է եկել Ֆրանսիայում, Լեհաստանում, Գերմանիայում։
2000 թվականին դպրոցն անվանակոչվել է հայ անվանի երաժիշտ, երգահան, մանկավարժ և խմբավար Բարսեղ Կանաչյանի անունով։
2004 թվականից դպրոցը վերակազմավորվել և դարձել է արվեստի դպրոց։


== Բաժիններ ==
Դպրոցում գործում են հետևյալ բաժինները՝

Դաշնամուրային բաժին
Լարային բաժին
Ժողովրդական նվագարանների բաժին
Փողային նվագարանների բաժին
Թատերական բաժին
Վոկալ բաժին
Հարվածային գործիքների բաժին
Պարարվեստի բաժին
Գեղարվեստի բաժին
Ընդհանուր գեղագիտական զարգացման բաժին


== Տնօրեններ ==
1986-1991 թվականներին՝ Էմմա Հարությունյան
1991-2001 թվականներին՝ Աշոտ Երիցյան
2001-2002 թվականներին՝ Արմինե Բադեյան
2003 թվականից՝ Արմինե Մուրադյան


== Ծանոթագրություններ ==
Թութակ (անձնանուն)

Անվան այլ կիրառումների համար տե՛ս՝ Թութակ (այլ կիրառումներ)Թութակ, հայկական իգական անուն։ Առաջացել է համանուն թռչնի անունից։ Անվանը համապատասխանում է թուրքերեն Tūtī անձնանունը, որը ևս նշանակում է թութակ և գործածական է թուրքերի և պարսիկների մոտ որպես իգական անձնանուն։ Այս անունն էր կրում Պարսից Ֆաթալի շահի կանանցից մեկը։ Հայաստանում Թութակ անձնանունը հիշատակված է 1658, իսկ Թութի՝ 1749 թվականին Վերջին անունը 20-րդ դարի կեսերին գործածական է եղել պարսկահայերի շրջանում։


== Ծանոթագրություններ ==
(4256) Կագամիգավա

(4256) Կագամիգավա (անգլ.՝ Kagamigawa), աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 3-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,35167 ա. մ., առավելագույնը մոտենում է 2,1873 ա. մ. հեռավորության վրա և հեռանում 2,5161 ա. մ.։ Արեգակի շուրջ մեկ ամբողջական պտույտ է կատարում 1317,23 երկրային օրվա ընթացքում, իր ուղեծրով շարժվելով միջինում 0,2733 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4256) Կագամիգավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վալերի Դենիսով

Վալերի Դենիսով (ռուս.՝ Вале́рий Ио́сифович Дени́сов, նոյեմբերի 1, 1941(1941-11-01), Մոսկվա, ԽՍՀՄ), ռուս դիվանագետ, կորեագետ։


== Կենսագրություն ==
1970 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտի միջազգային հարաբերությունների ֆակուլտետի կորեական բաժանմունքը և 1983 թվականին ԽՍՀՄ արտաքին գործերի նախարարության դիվանագիտական ակադեմիան։ 1970 թվականից զբաղվում է դիվանագիտական գործուեությամբ։ Դիվանագիտական գիտությունների  թեկնածու, պատմական գիտությունների դոկտոր, Ռուսաստանի հումանիտար գիտությունների ակադեմիայի ակադեմիկոս։

1970-1974, 1977-1981 և 1983-1987 թվականներին Հյուսիսային Կորեայում եղել է ԽՍՀՄ դեսպանության աշխատակից։
1992-1994 թվականներին Հյուսիսային Կորեայում եղել է Ռուսաստանի Դաշնության դեսպանության աշխատակից։
1994 թվականից մինչև 1996 թվականը Ռուսաստանի Դաշնության արտաքին գործերի նախարարության Ասիայի առաջին դեպարտամենտի տնօրենի տեղակալ։
1996 թվականի օգոստոսի 12-ից մինչև 2001 թվականի հուլիսի 9-ը եղել է Հյուսիսային Կորեայում Ռուսաստանի Դաշնության արտակարգ և լիազոր դեսպան։
2001 թվականիցմ մինչև 2002 թվականը եղել է Ռուսաստանի Դաշնության արտաքին գործերի նախարարության հատուկ հանձնարարությունների գծով դեսպանի պաշտոնը
Տարբեր տարիների Ռուսաստանի Դաշնության արտաքին գործերի նախարարության դիվանագիտական ակադեմիայում, Մոսկվայի պետական համալսարանում, Մոսկվայի պետական լեզվաբանական համալսարանում կատարել է մանկավարժական և գիտական աշխատանք։ 2002 թվականին դարձել է Ռուսաստանի Դաշնության արտաքին գործերի նախարարության Մոսկվայի միջազգային հարաբերությունների պետական ինստիտուտի արևելագիտության ամբիոնի պրոֆեսոր, Շանհայի համագործակցության ընկերության և Արևելյան Ասիայի հետազոտությունների կենտրոնի գլխավոր գիտական աշխատող է։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1991 թվականի մարտի 25)
1-ին դասի արտակարգ և լիազոր դեսպանորդ (1996 թվականի օգոստոսի 16)
Արտակարգ և լիազոր դեսպան (2000 թվականի հունիսի 9)


== Ծանոթագրություններ ==


== Արտաքին հղումներ ==
Профиль на сайте Российской ассоциации университетского корееведения
Профиль на сайте МГИМО
(22837) Ռիչարդկրուզ

(22837) Ռիչարդկրուզ, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 7-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(22837) Ռիչարդկրուզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երկուսից մինչև ութը


== Սյուժե ==
Ֆիլմը պատմում է Հայաստանի երեխաների գեղանկարչական ստեղծագործությունների մասին։


== Հղումներ ==
«Երկուսից մինչև ութըք» ֆիլմը «Հայկական կինո» կայքում Archived 2016-05-12 at the Wayback Machine.
(7929) 1987 SK12

(7929) 1987 SK12, աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 16-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,229383 ա. մ., առավելագույնը մոտենում է 2,0149 ա. մ. հեռավորության վրա և հեռանում 2,4439 ա. մ.։ Արեգակի շուրջ մեկ ամբողջական պտույտ է կատարում 1215,84 երկրային օրվա ընթացքում, իր ուղեծրով շարժվելով միջինում 0,296092 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7929) 1987 SK12 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լարք

«Լարք» երաժշտական ընկերություն, հիմնվել է 1991 թվականին, Լոս Անջելեսում՝ Վաչե Պարսումյանի նախաձեռնությամբ։ Ունի երգչախումբ, ժողգործիքների համույթ։ Կազմակերպել է Էդուարդ Միրզոյանի, Ալեքսանդր Հարությունյանի հեղինակային համերգները ԱՄՆ-ում։
Կլոդ Կոեն-Թուննիջի

Կլոդ Կոեն-Թուննիջի (ֆր.՝ Claude Cohen-Tannoudji, ապրիլի 1, 1933(1933-04-01)[…], Կոնստանտինա, Ֆրանսիական Ալժիր), ֆրանսիացի ֆիզիկոս, աշխատել է Լեյդենի համալսարանում։ 1997 թվականի Ֆիզիկայի Նոբելյան մրցանակի դափնեկիր, մրցանակը ստացել է համատեղ Ուիլիամ Ֆիլիպսի և Սթիվեն Չուի հետ «լազերի լույսով ատոմների սառեցման և որսման մեթոդների մշակման համար»։


== Կենսագրություն ==
Կոեն-Թուննիջին սերում է Ալժիրում 16-րդ դարից ապրող հրեաների ընտանիքից (1870 թվականից ֆրանսիական հպատակներ)։ 1953-ից 1957 թվականները ուսանել է Փարիզի բարձրագույն նորմալ դպրոցում, սկզբում մաթեմատիկա, ապա ֆիզիկա (Նոբելյան դափնեկիր Ալֆրեդ Կաստլերի դասախոսությունները լսելուց հետո)։ 1957 թվականին ստացել է դիպլոմ, ինչից հետո ծառայել է ֆրանսիական բանակում 28 ամիս (սովորականից մի փոքր ավելին, Ալժիրում պատերազմի պատճառով)։ 1960 թվականից աշխատել է ազգային գիտահետազոտական կենտրոնում (Centre National de la Recherche Scientifique (CNRS)): 1962 թվականից հետո դասավանդել է Փարիզի համալսարանում բնական գիտությունների ամբիոնում, և հետագայում նաև Պյեր և Մարի Կյուրիների համալսարանում։ 1973 թվականին դարձել է Քոլեջ դե Ֆրանսի պրոֆեսոր և Միջուկային և մոլեկուլյար ֆիզիկայի քոլեջի կառավարման խորհրդի անդամ։


== Նվաճումներ ==
1977 թվականի լույս տեսած երկհատոր «Méchanique Quantique», որը նա գրել էր Բերնար Դյուի և Ֆրանկ Լալոեյի հետ, այն այսօր համարվում է քվանտային մեխանիկայի դասական դասագիրք։
Համատեղ ամերիկացի գիտնականներ Ուիլիամ Ֆիլիպսի և Սթիվեն Չուի հետ Կոեն-Թուննիջին նախագծել է ատոմների սառեցման և որսման մեթոդ, ատոմների փնջի փոփոխական մագնիսական դաշտի միջով տարածման ժամանակ։ Այդ պարագայում ատոմների փունջը արգելակվում է, և ատոմները հնարավոր է դառնում որսալ թակարդի մեջ։ Այս մեթոդը կիրառվում է ճշգրիտ ատոմային ժամացույցների նախագծման, ինչպես նաև տեղաբաշխման և տիեզերական նավավարության մեջ։


== Հասարակական գործունեություն ==
2016 թվականին, այլ նոբելյան մրցանակի դափնեկիրների հետ ստորագրել է բաց նամակ ուղղված Գրինփիս-ին, Միավորված ազգերի կազմակերպությանը և աշխարհի պետությունների կառավարություններին, որը կոչ էր անում դադարեցնել պայքարը Գենետիկորեն մոդիֆիկացված օրգանիզմների դեմ։


== Մրցանակներ ==
Ազգային գիտահետազոտական կենտրոնի արծաթե մեդալ (1964)
Հուլիոս Էդգար Լիլիենֆելդի մրցանակ (1992)
Թաունսի մրցանակ (1993)
Մատեուչիի մեդալ (1994)
Հարվիի մրցանակ (1996)
Ազգային գիտահետազոտական կենտրոնի ոսկե մեդալ (1996)
Քվանտային էլեկտրոնիկայի և օպտիկայի բնագավառում մրցանակ (1996)
Ֆիզիկայի Նոբելյան մրցանակ (1997)
Գիտական հետազոտությունների գերագույն խորհրդի ոսկե մեդալ (2005).


== Ծանոթագրություններ ==


== Արտաքին հղումներ ==
Կ. Ն. Կոեն-Թուննիջի։ «Ֆոտոնների միջոցով ատոմների կառավարում»։ Նոբելյան դասախոսություն // «Ֆիզիկական գիտությունների հաջողություններ», հատոր 169, թողարկում 3, մարտ 1999
Տեղեկություններ Նոբելյան կոմիտեի կայքում(անգլ.)
Մուղանջիկ (այլ կիրառումներ)

Մուղանջիկ (Muğancıq) տեղանունը կարող է վերաբերվել.


== Ադրբեջան ==
Մուղանջիկ Մյուսլյում, գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։
Մուղանջիկ Մեհրաբ, գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Հայաստան ==
Հովտամեջ, գյուղ Հայաստանի Արմավիրի մարզում։
Անովկա (գյուղ, Եմելչևի շրջան)

Անվան այլ կիրառումների համար տե՛ս՝ ԱնովկաԱնովկա (ուկրաիներեն՝ Ганнівка), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Անովկա գյուղում բնակվում էր 61 մարդ։ Բնակավայրը զբաղեցնում է 0,46 կմ² տարածք։ Բնակչության խտությունը կազմում էր 132,61 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էմիլ Ցուկերկանդլ

Էմիլ Ցուկերկանդլ (գերմ.՝ Emil Zuckerkandl, սեպտեմբերի 18, 1849(1849-09-18) կամ սեպտեմբերի 1, 1849(1849-09-01), Դյոր, Հունգարիա - մայիսի 28, 1910(1910-05-28) կամ մայիսի 30, 1910(1910-05-30), Վիեննա, Ավստրո-Հունգարիա), ավստրոհունգարացի անատոմ և մարդաբան։ Նրա անունն են կրում Ցուկերկանդլի օրգանը, փակեղը և տուբերկուլումը։
Էմիլի եղբայրը՝ Օտտո Ցուկերկանդլը, նույնպես բժիշկ էր։ Թոռը՝ Էմիլ Ցուկերկանդլը, կենսաբան էր։


== Կենսագրություն ==
1867 թվականին Էմիլ Ցուկերկանդլն ընդունվել է Վիեննայի համալսարան, սովորել Յոզեֆ Շկոդայի և Յոզեֆ Գիրտլի մոտ։ Գիրտլի խորհրդով 1870 թվականին նշանակվել է որպես Ատենեումի դիահերձ (Ամստերդամ)։ 1873 թվականից որպես ասիստենտ աշխատել է Վիեննայի ախտաբանա-անատոմիական հաստատությունում։ 1874 թվականին պաշտպանել է դոկտորական ատենախոսությունը։ 1874 թվականի հոկտեմբերի 1-ին Ցուկերկանդլը նշանակվել է որպես անատոմ Կարլ Լանգերի ասիստենտ։ Կարլ Լանգերի հետ աշխատանքը հնարավորություն տվեց ձեռք բերելու բազմաթիվ գիտելիքներ իր գիտա-հետազոտական աշխատանքի համար։ 1880 թվականին Ցուկերկանդլը, որն այդ ժամանակ ավելի քան 58 գիտական աշխատությունների հեղինակ էր, ստացավ Վիեննայի համալսարանի անատոմիայի պրոֆեսորի կոչում։
1882 թվականից Ցուկերկանդլն անատոմիա է դասավանդել Գրացի Կարլի և Ֆրանցի անվան համալսարանում, 1888 թվականին վերադարձել է Վիեննա, որտեղ շարունակել է դասավանդման գործունեությունը և ղեկավարել Վիեննայի ժամանակակից անատոմիական ինստիտուտը։ 1886 թվականի ապրիլի 15-ին Էմիլ Ցուկերկանդլն ամուսնացել է Բերտա Ցուկերկանդլ-Շեպսի՝ հրատարակիչ Մորից Շեպսի դստեր հետ։
Ցուկերկանդլը հայտնի է եղել իր գերազանց դիտողականությամբ, աշխատել է անատոմիայի գրեթե բոլոր ոլորտներում և իր մասնագիտական գիտելիքներն ուղղել դասական արդյունքներին հասնելու համար։ Ցուկերկանդլի առավել հայտնի աշակերտներից է Յուլի Թանդլերը։
Թաղված է Դեբլինգի գերեզմանատանը։


== Աշխատություններ ==
Cranien der Novara-Sammlung. In: Reise der österreichischen Fregatte Novara um die Erde. Anthropologischer Theil. Gerold, Wien 1875.
Zur Morphologie des Gesichtschädels. Stuttgart 1877.
Normale und Pathologische Anatomie der Nasenhöhle und ihrer pneumatischen Anhänge. Braumüller, Wien 1882—1892.
Atlas der topographischen Anatomie des Menschen. Braumüller, Wien 1890—1900.


== Ծանոթագրություններ ==


== Գրականություն ==
Salomon Wininger: Große Jüdische National-Biographie. Band 6. Czernowitz 1932, S. 371f.
Felix Czeike: Historisches Lexikon Wien. Band 5. Kremayr & Scheriau, Wien 1997, ISBN 3-218-00547-7, S. 713f.
Handbuch österreichischer Autorinnen und Autoren jüdischer Herkunft 18. bis 20. Jahrhundert. Band 3. Hrsg.: Österreichische Nationalbibliothek, Wien. K. G. Saur, München 2002, ISBN 3-598-11545-8, S. 1524.
Andreas Winkelmann: Von Achilles bis Zuckerkandl — Eigennamen in der medizinischen Fachsprache. 2. Auflage. Bern 2009, ISBN 978-3-456-84470-1, S. 305f.


== Արտաքին հղումներ ==
medeponim.ru(չաշխատող հղում)
Биография(գերմ.)
Ալադաղ (լեռնազանգված)

Անվան այլ կիրառումների համար տե՛ս՝ Ալադաղ (այլ կիրառումներ)Ալադաղ, լեռնազանգված Անատոլիական սարահարթի արևելյան մասում, Կոնիայի շրջանում։ Բեկորատված է։


== Ծանոթագրություններ ==
Վլադիմիր Տամրուչի

Վլադիմիր Ստեփանի Տամրուչի (ապրիլի 20, 1892(1892-04-20), Բաքու, Ռուսական կայսրություն - հոկտեմբերի 28, 1950(1950-10-28), Մոսկվայի մարզ, ՌԽՖՍՀ, ԽՍՀՄ), տանկային զորքերի գեներալ-լեյտենանտ (1941 թվականի դեկտեմբեր)։ Ազգությամբ հայ։


== Կենսագրություն ==
Ավարտել է Թիֆլիսի ռազմական ուսումնարանը, Պետրոգրադի գլխավոր շտաբի ակադեմիայի նախապատրաստական դասընթացը 1917։ Առաշին համաշխարհային պատերազմի ժամանակ մասնակցել է էրզրումի գրավմանը 1916։ Հայաստանում սովետ, կարգերի հաստատումից հետո կամավոր մտել է կարմիր բանակ, հաշորդաբար եղել բանակի օպերատիվ բաժնի պետի տեղակալ, Հայկական ԽՍՀ ռազմ, գործերի ժողավրդական կոմիսարիատի շտաբի օպերատիվ բաժնի, այնուհետե՝ Հայկական հրաձգային դիվիզիայի շտաբի պետ։ Մասնակցել է Հայաստանում քաղաքացիական կռիվներին։ 1923 թվականին փոխադրվել է Թիֆլիս, 1925 թվականին՝ Մոսկվա, օկրուգի տանկային միավորումներում վարել մի շարք հրամանատարական պաշտոններ, դասավանդել ոագմա-տեխնիկական և մոտոմեքենայացման ակադեմիաներում։ Վլադիմիր Ստեփանի Տամրուչի 1933 թվականից՝ ԽՍՀՄ զինված ուժերի գլխավոր շտաբի Մ․ Վ․ Ֆրունզեի անվան ռազմական ակադեմիայի ավագ դասախոս, ապա՝ զրահատանկային զորքերի ամբիոնի վարիչ։ 1940 թվականին ստանալով գեներալ-մայորի կոչում՝ նշանակվել է կարմիր բանակի ավտոզրահատանկային զորքերի գլխավոր տեսչի օգնական։ Հայրենական պատերազմի ժամանակ՝ 1941 թվականի հունիսի 24-ից, որպես Կիևի առանձին օկրուգի 22-րդ մեքենայացված կորպուսի հրամանատար, մասնակցել է Ուկրաինայի պաշտպանությանը, Ժիտոմիրի մոտ մղված հարձակողական մարտերին, այնուհետե նշանակվել Հարավ-Արևմտյան ռազմաճակատի ավտոզրահատանկային զորքերի հրամանատար, ռազմաճակատի հրամանատարի տեղակալ։ Պատերազմից հետո մինչև մահը բուժվել է սրտի ծանր հիվանդությունից։ Պարգևատրվել է Լենինի շքանշանով։
Էդգար Մալաքյան

Էդգար Մալաքյանը (սեպտեմբերի 22, 1990(1990-09-22), Երևան, Հայկական ԽՍՀ, ԽՍՀՄ), հայ ֆուտբոլիստ է, որը հանդես է գալիս «Ալաշկերտ» ֆուտբոլային ակումբում որպես կիսապաշտպան։


== Ակումբային նվաճումներ ==


== Արտաքին հղումներ ==
Էդգար Մալաքյանի բաժինը ՀՖՖ-ի պաշտոնական կայքէջում (հայ.), (անգլ.), (ռուս.)
Թոմաս Գրեյ

Թոմաս Գրեյ (անգլ.՝ Thomas Gray, դեկտեմբերի 26, 1716(1716-12-26)[…], Լոնդոն, Մեծ Բրիտանիայի թագավորություն - հուլիսի 30, 1771(1771-07-30)[…], Քեմբրիջ, Անգլիա, Մեծ Բրիտանիայի թագավորություն), 18-րդ դարի անգլիացի պոետ-սենտիմենտալիստ, ռոմանտիզմի նախակարապետ, գրականության պատմաբան։


== Կենսագրություն ==
Թոմաս Գրեյը ծնվել է 1716 թվականի դեկտեմբերի 26-ին Կորնխիլում, Լոնդոնի արվարձանում բորսային միջնորդի և դերձակուհու ընտանիքում։ Նա ապրել է իր մոր հետ այն բանից հետո, երբ մայրը բաժանվել է հոգեկան հիվանդ հորից։ Նա սովորել է Իթընի քոլեջում։
1734 թվականին Գրեյը տեղափոխվել է Քեմբրիջ, որտեղ էլ սկսվել է նրա գրական գործունեությունը։
Թոմաս Գրեյը գրել է նաև կլասիցիզմի ոճի ստեղծագործություններ, սակայն դրանք այսօր քիչ են հայտնի ի տարբերություն նրա սենտիմենտալ բանաստեղծությունների։ Նրա ամենահայտնի ստեղծագործություններից մեկը «Եղերերգություն գյուղական գերեզմանոցում»-ն է (1750), որը համարվում է գերեզմանոցային պոեզիայի ամենահայտնի տեքստերից մեկը։ Մեկ այլ հայտնի ստեղծագործություն է «Բարդ» („The Bard“)  Ներբողը։ Հայտնի է նաև իր կելտական և սկանդինավյան պոեզիային դիմելով («Չարաբաստիկ քույրերը», «Օդինի վայրէջքը») և «Անգլիական պոեզիայի պատմությունը» պատմա-գրական աշխատանքով ։
Թոմաս Գրեյը մահացել է 1771 թվականի հուլիսի 30-ին Քեմբրիջում։
1971 թվականին ծննդյան 255-ամյակին և 200-րդ տարելիցին Մեծ Բրիտանիայի թագավորական փոստը թողարկել է նամականիշ 5 պենս արժեքով։


== Գրականություն ==
Венгерова З. А. (1890–1907)։ «Грей, Томас»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 
Mack Robert L. (2000)։ Thomas Gray: A Life։ Yale University Press։ ISBN 978-0-300-08499-3  


== Ծանոթագրություններ ==


== Արտաքին հղումներ ==
The Thomas Gray Archive(անգլ.)
Անգլիական սենտիմենտալիզմի պատմություն(ռուս.)
Սենտիմենտալիզմը Թոմաս Գրեյի աշխատանքում(ռուս.)
Աստերոիդների ցանկ (327401-327500)

Աստերոիդների ցանկ (327301-327400)  • Աստերոիդների ցանկ  • Աստերոիդների ցանկ (327501-327600)
 Աստերոիդների ցանկ (327301-327400)  • Աստերոիդների ցանկ  • Աստերոիդների ցանկ (327501-327600)
Աղվեսն ու գայլը (մուլտֆիլմ)

«Աղվեսն ու գայլը» (ռուս.՝ Лиса и волк), խորհրդային մուլտֆիլմ, ռեժիսորը Պյոտր Նոսովն է, ստեղծվել է «Սոյուզմուլտֆիլմ» ստուդիայում, 1958 թվականին։ Մուլտֆիլմը նկարահանվել է ըստ ռուսական ժողովրդական հեքիաթի մոտիվների։


== Սյուժե ==
Մի ձմռան օր աղվեսը որսի է դուրս գալիս։ Նա փորձում է բռնել անտառաքլոր Տերենտիային, բայց վերջինս չի խաբվում աղվեսի դավադիր խոսքերին, և աղվեսը մնում է ձեռնունայն։ Հնարամիտ աղվեսը տեսնելով, թե ինչպես է մարդը ձուկ որսում, որոշում է հիմարեցնել նրան. պառկում է ճանապարհի մեջտեղում և սատկած ձևանում։ Մարդը վերադառնալով վերցնում է աղվեսին, դնում սայլակի մեջ և մտածում. «Իմ պառավի քուրքի համար լավ օձիք կլինի»։
Իսկ աղվեսն այդ ժամանակա սայլից դուրս է նետում ամբողջ ձուկը, իսկ հետո ինքը դուրս է գալիս սայլից և վայելում հեշտ որսը։ Սոված գայլը տեսնում է դա, խորամանկ աղվեսը ոչինչ չի տալիս նրան, փոխարենը որոշում է հիմարեցնել գայլին և սովորեցնել նրան ջրափոսում պոչով ձուկ բռնել։ Անխելք գայլը, հավատում է աղվեսի խոսքերին։ Արդյունքում նրա պոչը սառչում է և կպչում ջրափոսին։ Ջրի եկած կանայք ծեծում են գայլին։ Գայլը, դաժան պատժից փախչելով, թողնում է իր պոչը և հեռանում։ Աղվեսն այլ արկածների մեջ ընկելուց հետո կրկին հանդիպում է գայլին, և վերջինս փորձում է վրեժ լուծել նրանից։ Աղվեսը, սակայն, նորից հիմարեցնում է նրան։ Խորամանկ աղվեսի վերջը տալիս է շունը։


== Հեղինակներ ==
Սցենարի հեղինակ – Նիկոլայ Աբրամով
Ռեժիսոր – Պյոտր Նոսով
Նկարիչ – բեմադրիչնե – Վասիլի Ռյաբչիկով, Իգոր Զնամենսկի
Կոմպոզիտոր – Յուրի Նիկոլսկի
Օպերատոր –  Եկատիրինա Ռիզո
Հնչունային օպերատեր – Գեորգի Մարտինյուկ
Ռեժիսորի օգնականներ – Գալինա Բրոդսկայա, Ա. Ֆիրսովա
Նկարիչ-մուլտիպլիկատորներ – Իգոր Պոտգորսկի, Վասիլի Ռյաբչիկով, Վիկտոր Լիխաչով, Վյաչեսլավ Կոտյոնոչկին, Ելիզավետա Կոմովա, Վլադիմիր Պեկար


== Թողարկում տեսաերիզով ==
Մուլտֆիլմը մի քանի անգամ թողարկվել է DVD ձևաչափով, մուլտֆիլմերի տարբեր հավաքածուներում. «Գայլի և աղվեսի մասին» («Սոյուզմուլտֆիլմ»), «Աղվես Պատրիկեևնա» («Սոյուզմուտֆիլմ»)։


== Գրականություն ==
Лиса и Волк. — М.: Мелик-Пашаев, 2012. — 28 с. — ISBN 978-5-903979-57-8


== Ծանոթագրություններ ==


== Արտաքին հղումներ ==
«Лиса и волк»(անգլ.) ֆիլմը Internet Movie Database կայքում
Չեզա (այլ կիրառումներ)

Չեզա, կարող է վերաբերել՝

Չեզա - քաղաք Իտալիայի Կամպանիա մարզի Կազերտա գավառում
Չեզա - թուրք ռեփեր
Խտանյութ

Խտանյութ, կոնցենտրատ, օգտակար հանածոյի հարստացումից ստացվող նյութ, որն արժեքավոր բաղադրիչի պարունակությամբ գերազանցում է սկզբնանյութը։ Տարբերում են առաջնային, խմբային, վերջնական և կոնդիցիոն խտանյութեր։ Առաջնայինը հանածո-հումքի հիմնական կամ միջանկյալ վերամաքրումից ստացվող, սակայն դեռևս պատրաստի արտադրանք չհանդիսացող խտանյութ է։ Խմբային խտանյութը պարունակում է երկու և ավելի արժեքավոր բաղադրիչներ։ Վերջնական խտանյութը ստացվում է հարստացման ամբողջ ցիկլի վերջում և համարվում հարստացուցիչ ֆաբրիկայի պատրաստի արտադրանք։ Պահանջվող տեխնիկական պայմաններին (արժեքավոր բաղադրիչի և խառնուրդների պարունակություն, խոնավություն և այլն) բավարարող և որպես պատրաստի արտադրանք տրվող խտանյութ անվանում են կոնդիցիոն։
Պիաջե

Պիաջե (իտալերեն՝ Piagge), կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։
Բնակչությունը կազմում է 1035 մարդ (2008), բնակչության խտությունը՝ 120 մարդ/կմ²։ Տարածքը կազմում է 9 կմ²։ Փոստային ինդեքս՝ 61030։ Հեռախոսային կոդ՝ 0721։
Կոմունայի հովանավորն է համարվում սուրբ Լուչիա Սիրակուզսկայան։ Տոնը նշվում է դեկտեմբերի 13-ին։


== Ժողովրդագրություն ==


== Համայնքի վարչակազմ ==
Հեռախոսահամար։ 0721 890131
Էլեկտրոնային փոստ։ comune.piagge@provincia.ps.it
Պաշտոնական կայք։ http://www.comune.piagge.pu.it/ Archived 2012-08-17 at the Wayback Machine.


== Արտաքին հղումներ ==
http://www.comune.piagge.pu.it/ Archived 2012-08-17 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բանջարեղենով ապուր

Բանջարեղենով ապուր, սովորական ապուր, որը պատրաստվում է՝ օգտագործվելով բանջարեղեն և  բանջարեղենի տերևներ՝ որպես հիմնական բաղադրիչներ։ Այն սկիզբ է առել հին ժամանակներից և արդի ժամանակներում մասսայական արտադրության սննդային արտադրանք է։


== Ակնարկ ==
Բաջարեղենով ապուրը պատրաստվում է բաջարեղենից, տերևներից, սնկերից և արմատներից՝ որպես հիմնական բաղադրիչներ։ Կարող են օգտագործվել որոշ մրգեր և մրգային պյուրե։ Բանջարեղենային ապուրը կարող է պատրաստվել որպես ինքնուրույն ապուր կամ սերուցքային հիմքով։  Հիմնական բաղադրիչները, ի  լրումն բանջարեղենի, կարող են ներառել լոբի ու լոբազգիներ, հատիկավորներ, տոֆու, լապշա և մակարոնեղեն, արգանակ, կաթ, սերուցք, ջուր, ձիթայուղ կամ բուսական յուղ, համեմունքներ, աղ, պղպեղ։ Որոշ բանջարեղենային ապուրներ պյուրեանման են և մաղով անցկացված, քամված, որպեսզի համասեռ զանգված ստացվի։ Սովորաբար մատուցվում է տաք վիճակում, մինչդեռ գասպաչոն սառը վիճակում է մատուցվում։ Բանջարեղենային ապուրը երբեմն մատուցվում է  որպես նախուտեստ։ 
Բանջարեղենային ապուրը մասսայական արտադրվում է հետևյալ տեսքով՝ պահածոյացված, սառեցված, չոր, փոշի և արագ պատրաստման։


== Պատմություն ==
Բանջարեղենային ապուրը թվագրվում է հին ժամանակներից։ 5-րդ դարում հռոմեական խոհարարական գիրքը պարունակում բաղադրատոմս՝« սոխով ապուրի նախահայրը»։ Արգանակը մոտավորապես ունի 1000 տարվա, իսկ ապուրը՝ 1400 տարվա պատմություն։
Քլիֆորդ Ռայթը պնդում է, որ կաղամբով ապուրը միջնադարումԻտալական խոհանոցում  կարևոր ուտեստ էր։
Կոնտրոնական Ապալաաչներում բանջարեղենային ապուրը համարվում էր ձմեռային գյուղական ապուր։ Այն Ապալաչյան լեռներում ավանդական սննդամթերք էր հատկապես ձմեռային դեկտեմբեր-փետրվար ամիսների համար։
Հայերի շրջանում մեծ մասսայանանություն է վայելում ապուրի մեկ այլ տեսակ՝ սպասը(թանապուր կամ թանով ապուր)։
Կոլտիրակ

Կոլտիրակ (ռուս.՝ Колтырак), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Տարսմա գետի աջ ափին՝ 48 կմ հեռավորության վրա։ Գետի երկարությունը 28 կմ է։ Գետաբերանից 10 կմ հեռավորության վրա, աջ ափին թափվում է գետ՝ Շաբանիխա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200006001
Հիդրոլոգիական ուսումնասիրությունների կոդը - 115200600
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(556) Ֆիլլիս

(556) Ֆիլլիս (անգլ.՝ Phyllis), աստերոիդ աստերոիդների հիմնական գոտում։ Հայտնաբերվել է 1905 թվականի հունվարի 8-ին Պաուլ Գյոցի կողմից Հայդելբերգում։
Միջին հեռավորությունը Արեգակից կազմում է 2,464875 ա. մ., առավելագույնը մոտենում է 2,2092 ա. մ. հեռավորության վրա և հեռանում 2,7205 ա. մ., իսկ Երկրի ուղեծրին Ֆիլլիս աստերոիդը նվազագույնը մոտենում է 1,227 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1413,48 երկրային օրվա ընթացքում, իր ուղեծրով շարժվելով միջինում 0,25469 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,24° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(556) Ֆիլլիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մայա Դանիելյան

Մայա Գուրգենի Դանիելյան (1936), խորհրդային, հայկական, ադրբեջանական թատրոնի ու կինոյի դերասանուհի։


== Կենսագրություն ==
Մայա Դանիելյանը ծնվել է 1936 թվականին։ Ադրբեջանի Ս. Վուրգունի անվան ռուսական դրամատիկական թատրոնի դերասանուհի։
Ներկայումս բնակվում է Սանկտ Պետերբուրգում։


== Ֆիլմագրություն ==


== Ծանոթագրություններ ==
Ստարիկի (այլ կիրառումներ)

Ստարիկի, կարող է վերաբերել՝

Ստարիկի - գյուղ, Ուկրաինայի Ժիտոմիրի մարզի Կորոստենի շրջանում
Ստարիկի - գյուղ, Ուկրաինայի Վոլինի մարզի Գորոխովի շրջանում
Պողիկարպոս Զմյուռնիացի

Պողիկարպոս Զմյուռնիացի (հին հունարեն՝ Πολύκαρπος, 69 կամ 70, Իզմիր - փետրվարի 23, 155 կամ մոտ 155, Իզմիր), եկեղեցու հայր, Զմյուռնիայի եպիսկոպոս, Հովհաննես առաքյալի աշակերտ, քրիստոնյա մարտիրոս, համաքրիստոնեական սուրբ։ Պողիկարպոսի աշակերտներից էր Հիրենեոս Լիոնացին։


== Ծանոթագրություններ ==


== Արտաքին հղումներ ==
Սուրբ Պողիկարպոսի մասին Հայսմավուրքից Archived 2010-12-18 at the Wayback Machine.
Ցեղասպանության մեծ խաղը

«Ցեղասպանության մեծ խաղը. իմպերիալիզմը, ազգայնականությունը և օսմանյան հայերի ոչնչացումը», 2005 թվականին տպագրված ոչ գեղարվեստական գիրք, որի հեղինակը Դոնալդ Բլոքսամն է։ Գիրքը հրատարակվել է Օքսֆորդի համալսարանի հրատարակչության կողմից (OUP), այն հայոց ցեղասպանության մասին է։ Գրքում Բլոքսամը եզրահանգում է, որ հայոց ցեղասպանությունը ծրագրված էր Օսմանյան կառավարության կողմից։
Այն կենտրոնանում է առաջին համաշխարհային պատերազմի և հայոց ցեղասպանության տերությունների աշխարհաքաղաքական հարաբերությունների վրա, և ինչպես են որոշ երկրներ աշխարհաքաղաքական պատճառներով աջակցել հայերին, սակայն հետագայում դադարեցրել են աջակցությունը կայսրության և ապա իրավահաջորդ Թուրքիայի Հանրապետության նկատմամբ նոր աշխարհաքաղաքական գործոնների պատճառով։ Գիրքը ներառում է օսմանյան հայերի և օսմանյան թուրքերի հարաբերությունների ակնարկ, մինչդեռ ցեղասպանության վերաբերյալ շատ այլ աշխատություններ կենտրոնանում են բացառապես եղեռնի վրա։
Վերջին գլուխը քննարկում է Միացյալ Նահանգների կառավարության ու ժողովրդի արձագանքը Հայոց ցեղասպանությանը։
Ջեյ Ուինթերն իր գրախոսության մեջ ասել է, որ քանի որ Բլոքսամը հաստատում է ցեղասպանությունը, գրքի «վերնագրի դառը հեգնանքը» ցեղասպանության ժխտում չէ։


== Արտաքին հղումներ ==
Oktem, Kerem (October 2006)։ «The Great Game of Genocide: Imperialism, Nationalism and the Destruction of the Ottoman Armenians. Reviewed by Kerem Oktem»։ Nations and Nationalism 12 (4): 712–714։ doi:10.1111/j.1469-8129.2006.00266_7.x  - First published online on 13 September 2006, issue published on 01 October 2006.
Winter, Jay (2008-01-01)։ «Review: Donald Bloxham, The Great Game of Genocide: Imperialism, Nationalism and the Destruction of the Ottoman Armenians, Oxford University Press: Oxford, 2005; 352 pp.; 0199273560, £23 (hbk)»։ European History Quarterly 38 (1): 126–128։ doi:10.1177/02656914080380010408 


=== Նշումներ ===


== Արտաքին հղումներ ==
Ցեղասպանության մեծ խաղը - Օքսֆորդի համալսարանի հրատարակչություն
Ցեղասպանության մեծ խաղը հասանելի է առցանց Օքսֆորդի կրթաթոշակում
Անատոլի Սմիռնով (այլ կիրառումներ)

Անատոլի Սմիռնով անուն-ազգանունը կարող է վերաբերել.

Անատոլի Սմիռնով (հոգեբան)
Անատոլի Սմիռնով (դիվանագետ)
Շակիրայի սկավառակագրություն

Շակիրայի սկավառակագրություն, երկու Գրեմմի, 8 լատինական Գրեմմի մրցանակների դափնեկիր, լատինա ոճի լատինաամերիկյան լավագույն կատարողներից մեկի դկավառակագրությունը կազմված է 7 ստուդիական ալբոմներից, 4 հավաքածուներից և 4 համերգային ալբոմներից։ Շակիրան նաև թողարկել է 38 երաժշտական սինգլ, 3 EP և 43 տեսահոլովակ։
Շակիրայի առաջին` Magia ալբոմը ձայնագրվել է 1990 թվականին, երբ երգչուհին 13 տարեկան էր։ 1993 թվականին նա ձայնագրել է երկրորդ, ավելի հաջողված Peligro ալբոմը։
1994 թվականին թողարկվել է ¿Dónde Estás Corazón? ալբոմը, որը 5-րդ տեղն է զբաղեցրել Hot Latin Songs հիթ շքերթում։ Դրան հաջորդել է առաջին պաշտոնական իսպանալեզու Pies Descalzos? ալբոմը։ Այն ութ տարբեր երկրներում գրավել է առաջին տեղը հիթ շքերթներում և տարածվել է 4 միլիոն օրինակով։ ԱՄՆ-ում ալբոմը հասել է Billboard Top Latin Albums հիթ շքերթի 5-րդ տեղը, սակայն Billboard 200 հիմնական շքերթում գրավել է միայն #180 տեղը։
Երկրորդ իսպանալեզու ստուդիական Donde Estan Los Ladrones? ալբոմը թողարկվել է 1998 թվականի սեպտեմբերի 28-ին։ Այն ամերիկյան հիմնական չարթում զբաղեցրել է #131 տեղը և աշխարհում տարածվել է 7 միլիոն օրինակով։
Առաջին անգլալեզու Laundry Service ալբոմը թողարկվել է 2001 թվականի նոյեմբերի 13-ին։ Այն դարձել է 2002 թվականի ամենավաճառված ալբոմը, վաճառվել է 20 միլիոն օրինակով։ Այն ամերիկյան չարթում գրավել է երրորդ, բրիտանական UK Albums Chart շքերթում երկրորդ և առաջին տեղը մի շարք երկրների հիթ շքերթներում։ Յոթ թրեքներ դարձել են միջազգային սինգլներ. «Whenever, Wherever», «Underneath Your Clothes», «Objection (Tango)», «The One», «Poem To a Horse», «Te Dejo Madrid» и «Que Me Quedes Tú»: Երկրորդ` Grandes Éxitos ալբոմը, որը թողարկվել է 2002 թվականի նոյեմբերին, առաջին տեղն է գրավել ամերիկյան Hot Latin Tracks chart յիթ շքերթում։
Fijación Oral Vol. 1 ալբոմը թողարկվել է 2005 թվականի հունիսի 3-ին և ամբողջ աշխարհում վաճառվել է 4 միլիոն օրինակով։ Այն ԱՄՆ-ի հիթ շքերթում գրավել է 4-րդ տեղը և ստացել է կրկնակի Պլատինե կարգավիճակ։ Ալբոմից թողարկվել է հինգ սինգլ. «La Tortura», «No», «Día De Enero», «La Pared» և «Las de la Intuición»: Երկրորդ անգլալեզու Oral Fixation Vol. 2 ալբոմը թողարկվել է 2005 թվականի նոյեմվերի 29-ին և վաճառվել է 8 միլիոն օրինակով ամբողջ աշխարհում։ Ալբոմից թողարկվել է երեք սինգլ. «Don't Bother», «Hips Don't Lie» և «Illegal»: Երկու Oral Fixation ալբոմների հավաքածուն թողարկվել է 2006 թվականի դեկտեմբերին` Oral Fixation Volumes 1&2 անվամբ։
Շակիրայի երրորդ անգլալեզու She Wolf ալբոմը թողարկվել է 2009 թվականի հոկտեմբերին, առաջին սինգլը դարձել է համանուն երգը։ Երկրորդ սինգլը եղել է «Did It Again» կոմպոզիցիան։ ԱՄՆ-ում թողարկվել է երրորդ «Give It Up to Me» սինգլը, իսկ չորրորդը դարձել է  «Gypsy» կատարումը։
Շակիրան ամբողջ աշխարհում վաճառել է ալբոմների ավելի քան 70 միլիոն օրինակ։
2010 թվականի հոկտեմբերին թողարկվել է երգչուհու Sale el sol ստուդիական ալբոմը։


== Ալբոմներ ==


=== Ստուդիական ալբոմներ ===


=== Live ===


=== Հավաքածուներ ===


=== EP ===


=== Առաջին կոլումբիական ալբոմներ ===


== Սինգլներ ==


=== Չարթերի մեջ հայտնված այլ թողարկումներ ===


== Մասնակցություն ալբոմներին ==


=== Սերտիֆիկացում ===


== Տեսաալբոմներ ==


== Տեսահոլովակներ ==


== Ծանոթագրություններ ==
Վիլանովա դ'Էսկորնաբոու

Վիլանովա դ'Էսկորնաբոու (իսպ.՝ Vilanova d'Escornalbou), մունիցիպալիտետ Կատալոնիայում, մտնում է Տարագոնա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Բաշ Կամպ նահանգի կազմում։ Տարածքը զբաղեցնում է 17,33 կմ2։ Բնակչությունը 573 մարդ (ըստ 2010 թվականի մարդահամարի)։


== Արտաքին հղումներ ==
Պաշտոնական կայք
Página web del Ayuntamiento de Vilanova d’Escarnalbou
Información de la Generalitat de Catalunya Archived 2007-09-29 at the Wayback Machine.
Información del Institut d’Estadística de Catalunya
Información general Archived 2007-10-08 at the Wayback Machine.
Datos sobre Vilanova
Կուրլակ

Կուրլակ (ֆր.՝ Courlac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 66 մարդ, բնակչության խտությունը` 10.03 մարդ/կմ²։ Բնակավայրը զբաղեցնում է 6.58 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ-արևմուտք, Պուատիե քաղաքից` 145 կմ հարավ, Անգուլեմ քաղաքից` 39 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 39 աշխատունակ (15-64 տարեկան) բնակիչ, որոնցից ակտիվ էին 23-ը, իսկ ոչ ակտիվները` 16։ Ակտիվության ցուցանիշը կազմում է 59,0 %։ 23 աշխատունակ մարդկանցից աշխատել է 22 անձ (15 տղամարդ և 7 կին)։ Գործազուրկ են եղել 1 անձ (0 տղամարդ և 1 կին)։ 16 անաշխատունակներից 1-ը եղել են աշակերտներ կամ ուսանողներ, 8-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալիբոյուք

Ալիբոյուք, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից 18 կմ հարավ-արևելք՝ Օվասու գետի աջակողմյան վտակներից մեկի մոտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վերավալ

Վերավալ (հինդի՝ वेरावल; անգլ.՝ Veraval), հնդկական քաղաք Գուջարաթ նահանգում։ Գտնվում է ինդուսների ուխտագնացության սուրբ վայրից՝ Շիվա Սոմնաթ տաճարից 6 կմ հեռավորության վրա։ Քաղաքը հայտնի է նաև որպես ձկնորսության կենտրոն Հնդկաստանում։
Վերավալը Գիր անտառին (ազգային պարկ Գուջարաթում) ամենամոտ քաղաքն է՝ 42 կմ:
Մինչ Սուրատի ծաղկման շրջանը Վերավալը Մեքքա ուխտավորների գլխավոր ծովային նավահանգիստն էր: Այն այժմ կարևոր է որպես Հնդկաստանի ամենամեծ ձկնորսական նավահանգիստներից մեկը: Փայտե ձկնորսական նավակները դեռ կառուցվում են ձկնորսների կողմից՝ առանց ժամանակակից տեխնոլոգիաների կիրառման, հմտությունները փոխանցվում են հորից որդուն։


== Պատմություն ==

Վերավալը հիմնադրվել է 13-14-րդ դարերում Ռաո Վերավալջի Վադհեր անունով ռաջպուտի կողմից (անգլ.՝ Rao Veravalji Vadher)։ Վերավալն այդ ժամանակ Ջունագադ թագավորական ընտանիքի ամրացված նավահանգստային քաղաքն էր։ Քաղաքում պահպանվել են այդ ժամանակների շենքերը, օրինակ՝ Նավաբիի ամառային պալատը, ինչպես նաև պալատի մոտ գտնվող հին ամրոցի և դարպասի ավերակները։ Նավահանգստի հին պատերն այժմ ավերված են, մնացել միայն Ջունագադը և Պատան դարպասները՝  շատ վատ վիճակում։ Նավաբի ամառային պալատն այժմ վերածվել է Սոմնաթի սանսկրիտ համալսարանի և հանդիսանում է Վերավալի գլխավոր տեսարժան վայրերից մեկը: Բացի այդ, այս քաղաքում գտնվող Շիվա Սոմնաթ տաճարը ինդուսների համար ուխտագնացության կենտրոն է: Այն ամեն անգամ ավերվել է մահմեդական արշավանքների ժամանակ և վերակառուցվել առնվազն վեց անգամ։


== Ժողովրդագրություն ==
2011 թվականի մարդահամարի տվյալներով  բնակչությունը կազմում էր 153696 մարդ։ Արական բնակչությունը կազմել է 51%, իսկ իգական սեռի ներկայացուցիչները՝ 49%։
Քաղաքի բնակչության գրագիտության մակարդակը կազմել է 62%, իսկ հնդկական ընդհանուր մակարդակը՝ 59,5%։ Տղամարդկանց գրագիտությունը կազմել է 71%, իսկ կանանց մոտ՝ 53%։
Վերավալի բնակչության մեծամասնությունը գուջարաթցիներ են։ Քաղաքում նաև բազմաթիվ սինդհիներ կան։ Քաղաքի ամենատարածված լեզուներն են գուջարաթին և հինդին։


== Աշխարհագրություն ==
Վերավալը գտնվում է 20°54′ հս․. լ. 70°22′ ավ. ե..։ Այն ունի միջին բարձրություն 0 մետր (0 ֆուտ)։


== Կլիմա ==
Քաղաքը գտնվում է կիսաչորային կլիմայական գոտում՝ ըստ Կյոպպենի դասակարգման (կլիմայի տաք կիսաչորային տեսակ)։ Տարեկան գրեթե բոլոր տեղումները տեղի են ունենում ամառային մուսոնային սեզոնի ընթացքում՝ հունիսից սեպտեմբեր:


== Տրանսպորտ ==

Քաղաքում կա երկու երկաթուղային կայարան՝ Վերավալ (Veraval Junction) և Սոմնաթ (Somnath)։ Ամեն օր գնացքներն անցնում են Վերավալի և Գուջարաթի այլ խոշոր քաղաքների միջև, ինչպիսիք են Ահմեդաբադը, Բհարուչը, Վադոդարա, Ջամնագարը, Ջունագադը, Պորբանդարը, Ռաջկոտը, Սուրաթը և այլն: Մոտակա օդանավակայաններն են Դիուն և Ռաջկոտը։


== Արդյունաբերություն ==
Ձկնորսությունը միշտ եղել է քաղաքի հիմնական արդյունաբերությունը և գերակշռում են Խարվաները (ձկնորսները): Ձկնորսությունն իրականացվում է հիմնականում ավանդական նավակների և տրոլերի վրա։ Վերավալն ունի նաև նավաշինության մեծ արդյունաբերություն: Ծովամթերքի արդյունաբերությունը, որը սկսվել է կառավարության նախաձեռնությամբ, այժմ իր ծաղկման փուլում է, և բազմաթիվ ներմուծողներ ներգրավված են դեպի Վերավալ ամբողջ աշխարհից:


== Պատկերասրահ ==

		
		
		


== Ծանոթագրություններ ==